BDMS ยกธงขาว! ยุติแผนเทคโอเวอร์ BH มองธุรกิจไม่ขยายตัว
BDMS ยกธงขาว! ยุติแผนเทคโอเวอร์ BH มองธุรกิจไม่ขยายตัว
BDMS ยกธงขาว! ยุติแผนเทคโอเวอร์ BH มองธุรกิจไม่ขยายตัว
23 มิ.ย. 2563

นพ.ปราเสริฐ ปราสาททองโอสถ ผู้ถือหุ้นใหญ่ บริษัท กรุงเทพดุสิตเวชการ จำกัด (มหาชน) หรือ BDMS เปิดเผยว่า ได้ยกเลิกการเข้าเทคโอเวอร์ บริษัท โรงพยาบาลบำรุงราษฎร์ จำกัด (มหาชน) หรือ BH เพราะเห็นแนวโน้มธุรกิจไม่ขยายตัว ราคาหุ้น BH ปรับตัวลงไปมาก
“เลิกคิดแล้ว หุ้นไม่ขยายตัว คิดว่าถ้าหุ้นลงไปมากๆ ต่างชาติ อย่างสิงคโปร์ จีนเข้าไปซื้อได้ แต่เราเข้าไปไม่ได้ กฎ ก.ล.ต.ซื้อได้ไม่เกิน 25% ถ้าเกินก็ทำเทนเดอร์ฯ พอทำเทนเดอร์ฯเขาก็ร้อง”นพ.ปราเสริฐ กล่าว
โดยก่อนหน้านี้ BDMS ได้ประกาศแผนจะทำคำเสนอซื้อหลักทรัพย์ทั้งหมดโดยสมัครใจแบบมีเงื่อนไข (Condititonal Voluntary Tender Offer) ในหลักทรัพย์ทั้งหมดของ BH ในสัดส่วน 74.83% จากปัจจุบันที่ BDMS ถือหุ้นใน BH ทั้งหมด 24.99% แต่หลังจากนั้นไม่นาน BDMS ได้แจ้งทบทวนแผนทำคำเสนอซื้อ BH ดังกล่าวเพื่อประเมินผลกระทบต่าง ๆ ภายหลังจากสถานการณ์การแพร่ระบาดของโรคติดเชื้อไวรัสโควิด-19 มีความรุนแรงทำให้เกิดความกังวลต่อเศรษฐกิจ และลุกลามต่อเนื่องไปถึงตลาดเงินและตลาดทุนทั้งในและต่างประเทศ